Lingua Lakota
Lingua Lakota (Lakote: Lakȟótiyapi) est Siouana populi Lakotae lingua. Etsi quasi lingua diversa a locutoribus ducatur doceaturque, cum lingua Dakota invicem intellegitur, ac linguistae eam unam ex tribus Siouanae linguae varietatibus esse ducunt. Lingua Lakota, cui sunt 6000 locutorum praecipue in Campestribus septentrionalibus Meridionalis et Septentrionalis Dacotae habitantium, unam ex maximis Americae Septentrionalis Indigenis communitatibus linguisticis in Civitatibus Foederatis sitis effingit. Lakota primum circa annum 1840 a missionariis conscripta est, ex quibus temporibus scriptura mutata est ut usibus modernis conveniat.